O vzťahoch mileniálov, novodobom randení a intimite so Simonou Mačorovou a Dianou Fabianovou
Zatiaľ čo "v minulosti" spolu ľudia vydržali zväčša celý život, teraz je úplne bežné a spoločensky prijateľné, že sa častejšie rozchádzajú, rozvádzajú, sú single a žijú v otvorených vzťahoch alebo iných, im vyhovujúcim formám partnerstva. Dnešná doba "praje" online zoznamovaniu sa a vytráca sa skutočná intimita. Akým spôsobom vnímajú mileniáli partnerské vzťahy v porovnaní s generáciami, ktoré tu boli pred nimi? Do akej miery si nahrádzajú reálny kontakt s potenciálnymi partnermi virtuálnymi vzťahmi alebo sextingom? Ako vyzerá budúcnosť zoznamovania (sa) a randenia? Prečo sme neverní a nevieme úprimne komunikovať o našich intímnych a sexuálnych túžbach?